
Cefndir; Ysgol Rhyd y Gog
Sefydlir Ysgol Rhyd y Gog ar gyrion dref Tyncwm o fewn Cyngor Sir Abertawe . Ar hyn o bryd mae yna 237 o blant ar gofrestr yr ysgol rhwng 3-11 oed. Mae’r disgyblion i gyd yn dod o’r dalgylch cyfagos. 

Mae’r ysgol o fewn ardal ddifreintiedig sy’n profi lefel uchel o ddiweithdra. Mae 38%  o ddisgyblion Rhyd y Gog yn gymwys i gael Prydiau ysgol am ddim ac mae’r ysgol wedi cydnabod bod gan 42% o’r disgyblion Anghenion Dysgu Ychwanegol.
Cyllideb yr ysgol ar gyfer pob plentyn ydy £4,837 y pen. Mae’r ysgol yn darparu eitemau yn gyson i deuluoedd yr ardal leol yn ogystal â chynnig ymyraethau i’r sawl sy’n profi Anghenion Dysgu Ychwanegol.

Cefndir yr ymyrraeth
“Dylai ysgolion: dysgu pob disgybl am faterion yn ymwneud ag amrywiaeth a chyfle cyfartal”
  (Llywodraeth Cymru, 2016, t.18) 
  Stemia’r syniadau ynghylch yr ymyrraeth hon o’r dystiolaeth helaeth a gasglwyd parthed lefelau bwlio o fewn ysgolion sy’n ffynnu o Anghenion Dysgu Ychwanegol. Yn ogystal, tystia  ymchwil bod cysylltiad rhwng tlodi ac ADY. Noda adroddiad gan y JRF bod ‘Pupils from low-income families are more likely to be identified as having SEND’ (Shaw et als, 2016, t.4) sy’n tystio’r cysylltiad rhwng tlodi ac ADY. I gefnogi ymhellach mae elusen y ‘Diana Award’ sy’n cefnogi ac yn ymchwilio i fwlio yn nodi bod plant “7 oed sydd ag ADY yn ddwywaith fwy tebygol o brofi bwlio i gymharu ag eraill o’r un oedran” (Chatzitheochari et al, 2015). I gadarnhau hyn, pwysleisia Estyn (2014, t.9) bod yna “grwpiau o unigolion sydd yn wynebu risg uwch o fwlio gan gynnwys disgyblion ag anghenion arbennig neu anabledd”. Roedd yn amlwg felly y dylid targedu bwlio ar sail ADY fel ymyrraeth y gellid mabwysiadu mewn unrhyw ysgol boed hynny i daclo bwlio neu i addysgu plant o flaen llaw i osgoi bwlio’n gyfan gwbl. Dylid nodi yn ôl QCA (2000, t.11) ni ddylai unrhyw blentyn i’w wahardd na fod o dan anfantais oherwydd eu diwylliant, crefydd.... anghenion dysgu ychwanegol, anabledd neu allu. 
   Crëwyd yr ymyrraeth hon ar sail tystiolaeth o fwlio ynghyd â gofynion y CCUHP parthed un o’u saith nod craidd; yr hawl i “cael eu clywed, eu trin â pharch a bod eu hil a’u hunaniaeth ddiwylliannol yn cael eu cydnabod” Llywodraeth Cymru (2015, t. 4). Heb os nac oni bai, trwy brofi bwlio nid yw unigolyn yn cael eu trin â pharch ac felly dyma sail ein prosiect; i gydnabod amrywiaeth a’i thrin â pharch. 
  Dylid ystyried felly effeithiau bwlio ar unigolion mewn sefyllfa ysgol. Noda Estyn (2014, t.4) y gall bwlio effeithio ar unigolyn yn  y “tymor byr neu dymor hir, yn seicolegol neu’n gymdeithasol” gan yn eilaidd “arwain at dangyflawni neu broblemau presenoldeb”. Cefnogir hyn ymhellach;
“The ‘intimidation and mistreatment’ caused by bullying can cause many ‘negative developmental and behavioural consequences’, including ‘school violence and delinquency’ amongst other social development problems” 
( Hinduja a Patchin, 2007).

   I ategu, awgryma Thompson, 2017 y “gall anfantais gymdeithasol achosi niwed i ganlyniadau gwybyddol a chael sgil-effeithiau ar blant, gan arwain at oedi datblygiadol”. Ceir hyn effaith ar hunan fri blentyn yn ogystal â’u gallu i dorri’r cylched tlodi wrth dangyflawni yn yr ysgol. A UNICEF (2007) ymlaen i nodi mai ‘Gwir fesur cenedl yw’r modd mae’n trin ei phlant.. eu sicrwydd materol.. a’r ymdeimlad o gael eu caru, eu gwerthfawrogi a’u cynnwys yn y teuluoedd ar gymdeithasau y cawsant eu geni iddynt’. Atega Siencyn (2010:135)  trwy nodi mai ‘lles y plentyn yw craidd a chalon datblygiad plentyn’ gan nodi eu bod yn cael effaith ar bob agwedd o’u datblygiad. Cefnoga hyn gan weledigaeth Bronfenbrenner (1978) lle nodir system amgylchynol  sy’n dylanwadu ar fywyd plentyn. Ystyrir petai microsystem a mesosystem cydweithiol a phositif gan blentyn, y mae’n debygol y profa’r unigolyn yna blentyndod â seiliau da parthed lles a phrofiadau. Wrth ystyried model Goleman (1995) parthed datblygu gwydnwch a’i brif nod o ddatblygu ymwybyddiaeth gymdeithasol i alluogi unigolion ddod yn fwy hunan gwybyddol o’u teimladau, byddai’r ymyrraeth yn caniatáu hyn trwy roi dull i blant deall teimladau eu hun ac eraill gan ddatblygu perthnasau newydd.
  Yn amlwg felly yw’r angen i fynd i’r afael a bwlio ac  yn achos yr ymyrraeth hon, a’r prosiect i’r afael â gwraidd y broblem er mwyn sicrhau bod pob un disgybl yn teimlo gwerth o ddod i’r ysgol a sicrhau bod modd i oresgyn problemau a ddeilliwyd o fwlio er mwyn cynnig dyfodol gwerth chweil i bob dysgwr. 
  Yn ganolog i’r prosiect hon yw lles y disgyblion. Trwy dargedu bwlio a hyfforddi plant a rhieni o’r amrywiaeth o anghenion sydd i’w gael, mae modd datblygu gwell dealltwriaeth o sut i drafod a chymdeithasu yn ogystal â chefnogi unigolion ag ADY. Awgryma Donaldson (2015) mai nod pwysig o’r cwricwlwm newydd yw i ‘sicrhau lles a llwyddiant pob plentyn a pherson ifanc yng Nghymru’. Ystyrir felly bod yr ymyrraeth hon yn mynd i’r afael a hyn i’r eithaf gan sicrhau mai’r disgybl sy’n ganolog i’r prosiect cyfan.
  Trwy hyrwyddo’r ymyrraeth unigryw hyn mae modd cyrraedd gofynion Estyn, 2018 parthed arfer dda wrth ddiwygio ADY mewn ysgolion. Cyrhaeddir y targedau isod trwy weithredu’r polisi a’r prosiect yma gan gynnig gweledigaeth newydd a fydd yn caniatáu gwell safonau o fewn yr ysgol yn ôl Estyn.
· ethos a diwylliant cynhwysol 
· cynorthwyo rhieni a disgyblion 
· prosesau cryf ar gyfer gwella’r ysgol
(Estyn, 2018:5)
  I barhau a thystiolaeth gan Estyn (2014, t.4) parthed Arfer dda, nodir bod “ysgolion lle ceir ethos cryf sy’n hyrwyddo cydraddoldeb ac amrywiaeth” yn adrodd am lai o achosion o fwlio. Cefnoga hyn yr angen am sefydlu polisi ag ethos a diwylliant cadarn sy’n dathlu unigrwydd ac amrywiaeth; fel y polisi a phrosiect a chynigir. Cytunwyd hyn gan Estyn (2018, t.8) trwy ddatgan bod yr ysgolion gorau yn  “creu ethos a diwylliant lle caiff amrywiaeth ei chydnabod, ei derbyn a’i dathlu.”
  Trwy greu ymyrraeth sy’n gynhwysol megis cynhwysiant rhieni, disgyblion a staff gellir ei hystyried o “fudd i bob dysgwr” (ERW, 2018)  I ategu at hyn, gofynnir Cwricwlwm Donaldson am Gwricwlwm cynhwysol tra cefnoga CCUHP (2011) y dylai plant fod yn ganolbwynt i’r hyn sy’n digwydd iddynt a bod a’r “ hawl i ddweud beth ddylai digwydd ac i rywun wrando arnoch.” Noda Symonds (2015,t.141, )   “Interventions that target the whole year group will also help build resiliency for vulnerable children” ac felly dyma oedd un o’r ystyriaethau wrth greu’r ymyrraeth hwn.        
  Yn ogystal â hyn noda Llywodraeth Cymru (2015, t.16) y dylai pob ysgol ymdrechu i  "ymgysylltu â rhai grwpiau o deuluoedd, gan gynnwys teuluoedd dysgwyr sy’n tanberfformio…  cael prydau ysgol am ddim … ag anghenion dysgu ychwanegol.” I ategu at hyn, ystyrir y dylai athrawon a rhieni cydweithio’n effeithiol i “gefnogi dysgwyr sy’n agored i niwed” (Thompson, 2017) . Yn wir, rhaid cydnabod felly bod yr ymyrraeth dan sylw yn mynd i’r afael â hyn i’r eithaf trwy ymgynghori a chynnwys rhieni a’r gymuned yn y broses.  

  Bu ysbrydoliaeth ar gyfer rhan o’r prosiect parthed y caffi yn deillio o arfer dda a gydnabyddir gan Lywodraeth Cymru (2015, t.18.) Nodir bod Ysgol Gynradd Ynys y Barri yn cynnig caffi agored cyn digwyddiadau yn yr ysgol er mwyn i rieni ac athrawon cael cymysgu a sgwrsio; galluoga hyn i’r ysgol weithredu mewn dull cynhwysol gan adeiladu partneriaeth â’r rhieni. Rhoddir cyfleoedd i rieni o gefndiroedd gwahanol i drafod a chreu cysylltiadau nad efallai ddigwyddir ar glos yr ysgol. 
Cefnoga’r ymyrraeth hon gan Howard et al (2017, t.29) wrth i’w weledigaeth o  Ymagwedd Ysgol Gyfan ei gwmpasu i’r eithaf.  
  Yn olaf deillia ysbrydoliaeth o gylch monitro cynnydd mewn lles gan waith Ferre Laevers; Graddfa lles ac ymglymiad Leuven. Fesura hyn lefelau lles ac ymglymiad unigolion ar sail raddfa hawdd i’w fesur (gweler atodiad) . Am fod yr ymyrraeth yn syniad gwreiddiol ystyrir hi’n anodd cadarnhau dulliau llwyddiannus o fonitro. Cydnabyddir graddfa Leuven yn un ddibynadwy parthed mesur lles ac felly dylid ystyried ei ddefnyddio ynghyd â’r mesuriadau arall a nodwyd yn y pwynt pŵer.
I gloi, cyfeirir at ddyfyniad gan Arshad et al, 2013 sy’n cyfuno holl agweddau a phwrpas yr ymyrraeth; 

“An inclusive school is a place where all (pupils, teachers, parents, community, visitors) are accepted in their individuality and difference and a place where there is a duty of care for each other within an ethos of respect.”
 (Arshad et al. , 2013:212)

  Gwerthusiad 
Mae’r modiwl wedi bod yn un ddiddorol, yn llawn gwybodaeth sydd wedi tanio diddordeb gennyf o fewn y maes i’w ymchwilio ymhellach. Mae’r wybodaeth a ddarparwyd wedi bod yn berthnasol ac yn arweiniol ar gyfer yr aseiniad. Cyflwynwyd y wybodaeth i safon wych ar ran y darlithwyr ac fe gynhwyswyd mewnbwn perthnasol gan westeion  i ategu at effeithlonrwydd y cwrs. Dewiswyd yr ymyrraeth dan destun ar sail profiad personol lle adnabyddir unigolyn a brofwyd bwlio ar sail ei ADY; felly teimlir bod angen ymyrraeth ysgafngalon sy’n taro’r broblem i’r eithaf.  
Crëwyd fideo addysgiadol a chynhwysodd llu o wybodaeth berthnasol ar lefel dealltwriaeth llywodraethwyr. Yn ogystal, trefnwyd y sleidiau i gyd-fynd â’r tros lais gan sicrhau y nodir yr ymyrraeth yn glir mewn fformat hawdd i’w ddarllen er mwyn i’r llywodraethwyr meddu ar y cyfle i ddarllen prif bwyntiau’r ymyrraeth yn ogystal â’u glywed. Er hyn, teimlir nad oedd y fideo yn hysbysu’r ymyrraeth i’w lawn botensial.  Cynhwysir peth data perthnasol gan awduron cyfarwydd i’r llywodraethwyr er mwyn sicrhau dealltwriaeth gan bawb. 
  Teimlir eu bod yn anodd ceisio arwerthu'r ymyrraeth hon yn y fformat yma gan nad wyf yn teimlo fy mod wedi ei hysbysu’n dda iawn er fy mod yn teimlo’n angerddol dros yr ymyrraeth ac yn ystyried byddai’n medru gwneud byd o les mewn ysgolion. 
  Er hyn, mae’r dull yma o gyflwyno wedi rhoi’r cyfle i fyfyrwyr arddangos gwahanol gryfderau o fewn y maes nad efallai y dangosir mewn traethawd. Yn ogystal, mae wedi fy ngalluogi i i ddangos angerdd dros bwnc gan ystyried gwahanol strwythurau i fynd i’r afael a’r pwnc llosg.
  Wrth greu adnodd i hysbysu llywodraethwyr mae wedi ein galluogi ni i baratoi ar gyfer y byd tu hwnt i’r brifysgol lle y byddwn yn ymgorffori ag unigolion sydd efallai heb gefndir addysg. Galluogir defnydd o ieithwedd wahanol i’r arfer er mwyn sicrhau dealltwriaeth gan bawb er seilia’r wybodaeth ar theorïau a thystiolaeth gan ddamcaniaethwyr ac aelodau o’r gymdeithas addysg.
[bookmark: _GoBack]  Trwy gwblhau’r modiwl hyn teimlaf fy mod wedi cyrraedd nifer o safonau SAC (2009) gan gynnwys rhai a ystyrir yn anodd eu cyrraedd ar PAP efallai. 

“S1.4 Maent yn cydnabod pwysigrwydd mynegi gwybodaeth a disgwyliadau yn eglur ac yn sensitif i rieni a gwarcheidwaid ac o feithrin perthynas bositif rhwng y cartref a'r ysgol.”
  Mae’r ymyrraeth wedi fy ngalluogi i i feithrin perthynas bositif rhwng y cartref a’r ysgol gan hybu cydweithrediad rhwng aelodau o’r sefydliad. Yn wir, ystyrir bod y safon hon wedi bod yn ganolog i’r ymyrraeth ac y teimlaf petawn i weithredu’r ymyrraeth fyddai’n annog gwell ymgysylltiad o fewn y gymuned ysgol.
Targeda’r Safon;
 “S2.4 Maent yn deall sut y gall datblygiad corfforol, deallusol, ieithyddol, cymdeithasol,  diwylliannol ac emosiynol dysgwyr effeithio ar eu dysgu.”
sut y byddai modd i’r ymyrraeth  gwella safonau disgyblion. Gyda’r ymyrraeth yn ei le byddai’n mynd i’r afael a’r effaith negyddol ar les disgyblion  fel y nodwyd gan Thompson, 2017 y “gall anfantais gymdeithasol achosi niwed i ganlyniadau gwybyddol a chael sgil-effeithiau ar blant, gan arwain at oedi datblygiadol.
I gloi’r adran ar safonau SAC cred fy mod wedi cwmpasu’r safon hwn yn yr ymyrraeth; 
S3.3.13 Gallant gydweithio ag athrawon arbenigol a chydweithwyr eraill ac, gyda chymorth athro profiadol pan fo hynny'n briodol, yn rheoli gwaith cynorthwywyr addysgu neu oedolion eraill er mwyn ychwanegu at ddysg y rheini y maent yn eu haddysgu. 
  Trwy weithredu fel cydlynydd rhoddir y cyfle i mi arbenigo yn y maes gan gynnig cefnogaeth i athrawon eraill i gynllunio gweithgareddau ar gyfer y prosiect. Sicrha hyn addysg o safon gan ganiatáu i blant rhoi mewnbwn ar addysgu eu hun.
I gloi, teimlir bod y modiwl hwn wedi bod o fudd gan gynnig cyfleoedd amhrisiadwy i ddatblygu dealltwriaeth, annibyniaeth a dulliau newydd o gyflwyno gwybodaeth i unigolion tu allan i’r gymuned dysgu. Y gobaith yw parhau a’r ymyrraeth hyn mewn ysgol go iawn le a ellir darogan ac ydyw’n ymyrraeth lwyddiannus gan obeithio lleihau lefelau bwlio i unigolion sydd ag ADY.

Cynllun Datblygu Ysgol 
Bras amcan o’r ymyrraeth a cynigir  

Cyd destun; 
Ysgol – nifer fawr o blant o fewn yr ysgol ag ADY – lefel bwlio/ gwaharddiad cymdeithasol wedi ei reportio’n uchel o fewn y grŵp yma o blant. 
Ardal tlawd – diffyg addysgedd o’r anghenion hyn. 

Polisi gweithredol sy’n addysgu plant a rhieni er mwyn mynd i’r afael â bwlio sy’n stemio o ADY.  Cyfeirir at y polisi fel un sy’n cydnabod a chefnogi lles a chydraddoldeb pawb o fewn y gymuned ysgol.  

Beth yw’r nod; 
- Hir dymor; dileu bwlio sy’n targedu cymuned penodol o bobl o fewn yr ysgol
- Tymor byr; lleihau lefelau bwlio o fewn yr ysgol 
- Cyd-weithio fwy effeithiol rhwng blant yr ysgol 
- Gwell dealltwriaeth gan blant a rhieni o anghenion eraill
- Sefydlu ethos gref o fewn yr ysgol ar sail cydraddoldeb 

Beth ydyn ni’n mynd i wneud;
- Drafftio polisi ysgrifenedig ‘lles a chyfeillgarwch’ sy’n cwmpasu
; hawliau plant ynddo (UCCHUP)
; amlinelliad yr ysgol ar sut i fynd i’r afael â bwlio/ gwaharddiad cymdeithasol 
; gwybodaeth am ADY 
; Camau i gwnyo/ codi consern  -- rhannu gyda rhieni, plant, staff a llywodraethwyr.

Yn ogystal;  
- Sefydlu ethos gref yn yr ysgol ar sail cymuned, cyd-ddibyniaeth a chyfeillgarwch. 
- Gweithredu prosiect i gyd-fynd â’r polisi newydd 
  - Diwrnod bob mis i ddathlu  1 ADY penodol – 12 mewn blwyddyn 
   ;pwrpas – i godi ymwybyddiaeth ADY – Rhieni’n dod – addysgu hwy hefyd 
   ; diwrnod llawn gweithgareddau a threfnir gyda mewnbwn y plant ar ffurf ‘CYD’ -  Cynllun y dydd 
(addaswyd o CYW – cynllun yr wythnos ysgol Tan y Lan – plant yn nodi beth yr hoffen nhw wybod am yr angen penodol yn ogystal a’r rhieni)  gofyn i plant ag ADY penodol beth yr hoffent i’r athrawon amlygu
- Caffi CYD – rhedeg gan y plant – Rhieni ac athrawon yn cymysgu, sgwrsio, cydweithio. 
; gwahodd unigolion arbenigol yn y maes, bobl sydd a’r ADY er mwyn trafod gyda rhieni a phlant. 
; pwrpas i addysgu plant a rhieni am fod diffyg ymwybyddiaeth a stereoteipio yn medru arwain at gamsyniadau/bwlio
- bydi gan bob disgybl yn yr ysgol 
Pryd ydyn ni’n  mynd i’w wneud; 
- un diwrnod bob mis yn mynd i ddathlu ADY
Pwy sy’n mynd i’w wneud;
- Prosiect ysgol gyfan - 
Holl athrawon yn cynllunio diwrnod ar gyfer eu dosbarthiadau hwy fel eu bod yn medru gwahaniaethu tasgau a.y.b – cyflwyniadau/ cyfarfodydd wedi’i wahanu rhwng CS CA2 er mwyn bod lefel y dealltwriaeth yn bwrpasol. 
- Plant a rhieni’n rhan o’r cynllunio 
- Cefnogaeth gan y cydlynydd ADY
Faint mae’n mynd i gostio?
- eitemau i’r caffi 
- peth cyllideb ar gyfer gwesteion 

Sut ydyn ni’n mesur? 
- Holiadur anhysbys ar ôl 2 sesiwn 
- Tracio lles o fewn yr ysgol gan athrawon - Graddfa Leuven
- Sefydlu Cwtsh cysur lle caiff disgyblion y cyfle i ddod i siarad ag athro 
- Clwb coffi gyda rhieni a staff – bore Gwener – am ddim – cyfle i sgwrsio am bryderon/ gwelliannau 
- Bydi gan bawb – medru codi unrhyw consyrn 
- Athro penodedig – clust i wrando 
- Blwch teimladau

